'n Woord of twee oor probiotika en winterlekke - AgriOrbit
Home Radio & Video ‘n Woord of twee oor probiotika en winterlekke
Een van die sake waaroor RSG Landbou in Donderdag se program fokus, is die rol van probiotika in pluimveevoeding. Lise Roberts gesels met dr Hannes Viljoen van ANH oor die spysverteringstelsel van pluimvee, asook die hedendaagse rol van antibiotika en hoe probiotika hier kan bydra.
Daarna gesels Hennie Maas met Johan Mouton oor winterlekke vir vee en hy gee ‘n paar wenke oor die bestuur en toediening van hierdie aanvullings op die plaas.
Rudi Burger van Goscor brei meer uit oor hulle deelname aan Nampo 2019.
Luister nou dié lekker onderhoude
Previous articleRSG Landbou praat melk-, arbeids-en toerustingsake
Next articleFinansiële kringe gons oor Artikel 12J-beleggings Dieetkundige Mariza blog: Appelasyn - mors jy jou geld of is dit goedkoop medisyne?
JY LEES NOU Dieetkundige Mariza blog: Appelasyn - mors jy jou geld of is dit goedkoop medisyne?
Al vir meer as ’n eeu word appelasyn voorgeskryf vir allerhande kwale - seer gewrigte, gewigsverlies, diabete, cholesterol - om maar net ’n paar te noem ... En daar is heelwat navorsing oor dié onderwerp. Maar hoe werk dit?
Al vir meer as ’n eeu word appelasyn (apple cider vinegar) voorgeskryf vir allerhande kwale - seer gewrigte, gewigsverlies, diabete, cholesterol - om maar net ’n paar te noem ... En daar is heelwat navorsing oor dié onderwerp. Maar hoe werk dit?
Een hiervan is dat die asyn die ensieme wat by vertering van suiker en stysel betrokke is, beïnvloed en vertering dus vertraag word. Die effek hiervan is dat die suiker afkomstig van voedsel as't ware stadiger in die bloed vrygestel word. Die liggaam het nou nie nodig om soveel insulien af te skei nie, want hy hoef nie ’n bloedsuikerpiek ná ’n maaltyd te hanteer nie. Minder insulien- en bloedsuikerpieke is reeds positief vir gewigsverlies, diabetes en selfs hartsiekte en verhoogde cholesterol.
Ons weet ook dat appelasyn ’n effek het op hoe vinnig die maag leeg word ná ’n maaltyd. 'n Maag wat langer neem om leeg te word, beteken jy voel langer vol.
Daar is byvoorbeeld in studies met rotte verandering waargeneem in die vlakke van bloedvette ná ’n maaltyd voorafgegaan deur appelasyn... Minder bloedvette kan beteken minder vet moet gestoor word - maar onthou rotte is nie mense nie...
Die studie was wel gedoen op Candida-infeksie op die vel... Asynsuur het effektief die oormatige groei van die swamme gekeer - sonder die newe-effekte wat andersinds gepaardgaan met anti-swam middels, soos weerstandigheid.
Dit het my laat dink - is dit nie ’n moontlike meganisme waarom soveel mense goed respondeer op ’n skeutjie appelasyn nie? Die sure in die asyn help die derm!
Veranderinge in ons 'flora' - te veel van een te min van ’n ander - word verbind met die verhoogde voorkoms in oorgewig, diabetes, hartsiekte, allergieë, inflammatoriese toestande soos artritis en selfs ADHD.
Alles in ag genome is dit beslis ’n moontlikheid dat die asyn so goed is vir ons omdat dit die oormatige groei van 'verkeerde' flora in die dermkanaal hok slaan - en dit alleen is van ongelooflike waarde vir ons gesondheid.
’n Woord van waarskuwing: Hou by 'kos'-dosisse, want as jy oorboord gaan, kan jy jouself goed seermaak.
Oormatige gebruik van suur - soos asyn - sal tandemalje wegvreet. Daar is ook ’n geval beskryf waar ’n appelasyn-kapsule in iemand se keel vasgesit het en vir langer as 6 maande was eet ’n pynlike proses vir dié slagoffer. Mense wie se maag-lediging a.g.v. diabetiese komplikasies aangetas is (gastroparese), moet ook nie te veel asyn gebruik nie, want dit kan die toestand net vererger.
Ek sal maar moet wag om te kyk of iemand my teorie wil toets, maar intussen is my raad om appelasyn te gebruik om ’n heerlike slaaisousie te maak by die meeste maaltye - en só baat te vind by die slaai én die sous!